ai4bharat/Pralekha huggingface dataset:
विज्ञान आणि तंत्रज्ञान मंत्रालय
शांघाय सहकार्य संघटनेच्या  सदस्य राष्ट्रांनी विज्ञान, तंत्रज्ञान आणि नवोन्मेष या क्षेत्रांमध्ये अधिक सहयोगाने कार्य करण्यासाठी एकत्र येण्याचे भारताचे आवाहन
शांघाय सहकार्य संघटना  च्या सदस्य राष्ट्रांनी विज्ञान, तंत्रज्ञान आणि नवोन्मेष या क्षेत्रांमध्ये अधिक सहयोगाने कार्य करण्यासाठी एकत्र येण्याचे आवाहन केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी केले आहे. यजमान आयोजक देशाचे प्रतिनिधित्व करणारे मंत्री या नात्याने ते आज एस सी ओ सदस्य राष्ट्रांच्या विज्ञान आणि तंत्रज्ञान मंत्रालयांच्या प्रमुखांच्या सातव्या सत्राला संबोधित करत होते. युरेशियन प्रदेशासमोरील उदयोन्मुख आव्हानांचा एकत्रितपणे सामना करण्यासाठी पंतप्रधान नरेंद्र मोदी यांच्या नेतृत्वाखाली भारत, इतर एस सी ओ सदस्य राष्ट्रांशी निकट सहकार्याच्या भावनेने काम करायला तयार आहे, असे जितेंद्र सिंग म्हणाले.
एस सी ओ सदस्य देशांसमवेत सहकार्य वृद्धिंगत करण्यासाठी प्रत्येक सदस्य राष्ट्राच्या सहभागाचे आणि केलेल्या प्रयत्नांचे त्यांनी कौतुक केले.
एस सी ओ संघटना अस्तित्वात आल्यापासून गेल्या दोन दशकांमध्ये युरेशियन प्रदेशात बहुआयामी सहकार्य क्षेत्रात परिवर्तन घडवण्यात एक महत्त्वाचा घटक म्हणून उदयास आली आहे आणि या प्रदेशात महत्वपूर्ण सहकार्याचा उपयोग करण्यासाठी भारत एस सी ओ ला विशेष महत्व देतो, असे डॉ. जितेंद्र सिंग म्हणाले.
पर्यावरणीय आणि हवामान विषयक मुद्द्यांसंदर्भात भारताची वचनबद्धता कायम असल्याचा पुनरुच्चार सिंग यांनी केला. राष्ट्रीय हायड्रोजन ऊर्जा मिशन ची स्थापना आणि अशा अनेक उपक्रमांच्या प्रारंभासह 2070 पर्यंत निव्वळ शून्य कार्बन उत्सर्जनाचे उद्दिष्ट गाठण्यासाठी आणि 2030 पर्यंत अक्षय ऊर्जेचा वापर करून उर्जेच्या 50 टक्के गरजा पूर्ण करण्याची कॉप 26 मधील आपली वचनबद्धता पूर्ण करण्याच्या उद्देशाने भारत प्रगती करत आहे, असे ते म्हणाले.
विज्ञान, तंत्रज्ञान आणि नवोन्मेष या तिन्ही आयामांमध्ये संतुलित आणि समन्वित प्रयत्न करण्यासाठी निकट सहकार्याने कार्य करण्याची भारत सरकारची वचनबद्धता डॉ जितेंद्र सिंग यांनी व्यक्त केली.
वस्त्रोद्योग मंत्रालय
वस्त्रोद्योग मंत्रालय हॅन्डलूम हाट येथे आठवडाभर विविध कार्यक्रम आयोजित करून जागतिक महिला दिन करणार साजरा
जागतिक महिला दिनाच्या निमित्ताने वस्त्रोद्योग मंत्रालय,नवी दिल्लीत जनपथ स्थित हँडलूम हाट येथे आठवडाभर विविध कार्यक्रमाचे आयोजन करणार आहे. हातमाग आणि हस्तकला क्षेत्र हे आपल्या देशाच्या समृद्ध आणि वैविध्यपूर्ण सांस्कृतिक वारशाचे प्रतीक आहेत, शिवाय मोठ्या संख्येने लोकांना, विशेषतः महिलांना रोजगार देणाऱ्या प्रमुख क्षेत्रांपैकी एक आहे.
भारताच्या स्वातंत्र्याच्या 75 व्या वर्षात हातमाग विणकर महिला, हस्तकला कारागीर, उद्योजिका आणि डिझायनर्स 75 स्टॉल्स उभारणार आहेत. यापैकी अनेक कुशल कारागीर आणि राष्ट्रीय पुरस्कार विजेते आहेत तसेच महिलांनी स्थापन केलेल्या अथवा त्यांच्या नेतृत्वाखालील संस्था आहेत.
हस्तकला आणि हातमाग क्षेत्र हे असंघटित क्षेत्र असून सुमारे उदरनिर्वाह करतात. हातमाग क्षेत्रातील 25.46 लाख महिला आणि हस्तकला क्षेत्रातील 20 लाख महिलांसह देशभरातील 65 लाख कारागीर आणि विणकरांना उपजीविका पुरवते.
आजपर्यंत 20 महिला कारागिरांना शिल्प गुरू आणि 181 महिला कारागिरांना राष्ट्रीय पुरस्काराने सन्मानित करण्यात आले आहे. हस्तकलेसाठी केवळ महिला कारागिरांसाठी वार्षिक 5 राष्ट्रीय पुरस्कार राखीव आहेत.
6 महिला विणकरांना संत कबीर पुरस्कार तर 73 महिला विणकरांना राष्ट्रीय पुरस्काराने गौरवण्यात करण्यात आले आहे. कमलादेवी चट्टोपाध्याय पुरस्कार केवळ महिला विणकरांच्या सन्मानार्थ दिला जातो.
पंतप्रधान कार्यालय
पंतप्रधान नरेंद्र मोदी यांची आता ‘व्हॉट्सअॅप’ वाहिनीवरही उपस्थिती
नवी दिल्ली, 19 सप्टेंबर 2023
पंतप्रधान नरेंद्र मोदी यांनर आपण आज ‘व्हॉट्सअॅप’ वाहिनीमध्ये सहभागी झाल्याची माहिती दिली आणि वाहिनीची लिंकही सामायिक केली.
‘एक्स’ या समाज माध्यमाव्दारे पंतप्रधानांनी माहिती दिली की,
“आज माझी व्हॉट्सअॅप वाहिनी सुरू केली. या माध्यमातून जोडलेले राहण्यासाठी उत्सुक आहे! सोबत दिलेल्या लिंकवर क्लिक करून सामील व्हावे... https://www.whatsapp.com/channel/0029Va8IaebCMY0C8oOkQT1F”S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वस्त्रोद्योग मंत्रालय
केंद्र सरकारने 31 वस्तूंसाठी 2 गुणवत्ता नियंत्रण आदेश जारी केल्याची घोषणा केली
नवी दिल्ली, 11 एप्रिल 2023
तांत्रिक अधिनियमांच्या अधिसूचनेच्या योग्य प्रक्रियेनंतर वस्त्रोद्योग मंत्रालयाने पहिल्या टप्प्यात 19 जिओ टेक्सटाइल आणि 12 प्रोटेक्टिव्ह टेक्सटाईल्सचा समावेश असलेल्या 31 वस्तूंसाठी 2 गुणवत्ता नियंत्रण आदेश जारी केल्याची घोषणा केली.
हे गुणवत्ता नियंत्रण आदेश तांत्रिक वस्त्रोद्योगासाठी भारतातील पहिले तांत्रिक अधिनियम म्हणून ओळखले जातील अशी माहिती संयुक्त सचिव राजीव सक्सेना यांनी आज पत्रकार परिषदेत दिली.
पर्यावरण, मानवी आरोग्य आणि प्राणी व वनस्पती जीवन आणि आरोग्य यांच्या संरक्षणासाठी जिओ टेक्सटाइल्स आणि प्रोटेक्टिव्ह टेक्सटाइल्सचा दर्जा आणि गुणवत्ता वाढवणे हे सार्वजनिक हितासाठी आवश्यक असल्याचे केंद्र सरकारचे मत आहे. जिओ-टेक्सटाइलचा वापर पायाभूत सुविधा प्रकल्प आणि पर्यावरणीय अनुप्रयोगांसाठी केला जातो तर प्रोटेक्टिव्ह टेक्सटाईल्सचा वापर धोकादायक आणि प्रतिकूल कामकाजाच्या परिस्थितीपासून मानवी जीवांचे रक्षण करण्यासाठी केला जातो. गुणवत्ता नियंत्रण आदेश वापरकर्ते आणि ग्राहकांना सर्वोत्तम मूल्य प्रदान करण्याचा प्रयत्न करतील आणि परिणामी भारतीय उत्पादनांचा दर्जा वाढून त्यांची तुलना जागतिक मानकांशी होऊ शकेल.
31 वस्तूंपैकी 19 वस्तू जिओ टेक्सटाइल श्रेणीतील आहेत. तर उर्वरित 12 वस्तू प्रोटेक्टिव्ह टेक्सटाइल श्रेणीतील आहेत.
जिओ टेक्सटाइल्स आणि प्रोटेक्टिव्ह टेक्सटाइल्स हे दोन्ही गुणवत्ता नियंत्रण आदेश अधिकृत राजपत्रात प्रकाशित झाल्याच्या तारखेपासून 180 दिवसांनी त्वरित लागू होतील. या गुणवत्ता नियंत्रण आदेशात नमूद केलेली अनुरूपता मूल्यमापन आवश्यकता देशांतर्गत उत्पादक तसेच भारतात उत्पादने निर्यात करू इच्छिणाऱ्या परदेशी उत्पादकांनाही लागू आहेत.
वस्त्रोद्योग मंत्रालय दुसऱ्या टप्प्यात 28 वस्तूंसाठी आणखी 2 गुणवत्ता नियंत्रण आदेश जारी करण्याची योजना आखत आहे, ज्यात कृषी वस्त्र श्रेणीतील 22 वस्तू आणि वैद्यकीय वस्त्र श्रेणीतील 6 वस्तूंचा समावेश आहे. तिसऱ्या टप्प्यात गुणवत्ता नियंत्रण आदेश जारी करण्यासाठी आणखी 30 हून अधिक तांत्रिक वस्त्रांचा विचार केला जाऊ शकतो.
गुणवत्ता नियंत्रण आदेश तांत्रिक कापडाचा दर्जा आणि गुणवत्ता सुनिश्चित करतील आणि स्पर्धात्मक किंमतींत दर्जेदार उत्पादनांची निर्मिती करण्यासाठी भारतात या उद्योगाच्या वाढीला प्रोत्साहन देतील.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 131
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत कोविड-19 प्रतिबंधक लसीच्या आतापर्यंत 75.22 कोटी मात्रा देण्यात आल्या.
गेल्या 24 तासात देशात 25,404 नव्या रुग्णांची नोंद
देशात उपचाराधीन रुग्णांची संख्या एकूण रुग्णांच्या 1.09%
देशात उपचाराधीन रुग्णांची संख्या 3,62,207
रुग्ण बरे होण्याचा दर 97.58%
गेल्या 24 तासात 37,127 रुग्ण कोरोनातून बरे झाले. देशात आतापर्यंत एकूण 3,24,84,159 कोरोनामुक्त
साप्ताहिक पॉझीटीव्हिटी दर  गेले 81 दिवस 3% पेक्षा कमी
दैनंदिन पॉझीटीव्हिटी दर  गेले 15 दिवस 3% पेक्षा कमी
आतापर्यंत 54.44 कोटी चाचण्या करण्यात आल्या.
आरोग्य आणि कुटुंब कल्याण मंत्रालय
एकाच दिवसात 51,225 कोविड–19 चे रुग्ण बरे होण्याचा भारताचा उच्चांक
एकूण बरे झालेली रुग्णसंख्या 11.50 लाख
रुग्ण बरे होण्याचा दर 65.44% या नवीन उच्चांकापर्यंत पोहोचला मृत्यूदर 2.38% टक्के असून त्यात सातत्याने घट
नवी दिल्ली, 2 ऑगस्ट 2020
गेल्या 24 तासात 51,000 पेक्षा रुग्ण बरे झाल्याची नोंद झाली आहे. 51,225 रुग्ण बरे होऊन घरी सोडले असून कोविड-19 मधून बरे झालेल्या रुग्णांची आतापर्यंतची संख्या सध्या 11,45,629 एवढी आहे. गेल्या 24 तासात एकाच दिवसातील सर्वाधिक रुग्ण बरे झाले असून परिणामी रुग्ण बरे होण्याचा दर 65.44% या नवीन उच्चांकापर्यंत पोहोचला आहे. याचाच अर्थ असा की जास्तीत जास्त कोविड-19 चे रुग्ण उपचारानंतर बरे होऊन घरी सोडले जात आहेत.
केंद्र सरकार आणि राज्य / केंद्रशासित प्रदेश सरकारांनी एकत्रितपणे केलेले कोविड-19 चे व्यवस्थापन आणि सर्व आघाडीचे आरोग्य आणि इतर कर्मचारी तसेच विविध क्षेत्रातील कोविड योध्यांच्या नि:स्वार्थ त्याग, रुग्णसंख्या बरी होण्याच्या प्रमाणात वाढ सुनिश्चित करते.
रुग्ण बरे होण्याची संख्या आणि सक्रिय रुग्णसंख्या यामधील तफावतीत निरंतर वाढ दिसून आली आहे. 10 जून 2020 रोजी पहिल्यांदा बरे झालेल्या रूग्णांची संख्या 1,573 च्या फरकाने सक्रीय रूग्णांपेक्षा अधिक होती जी आजपर्यंत वाढून सध्या 5,77,899 वर पोहोचली आहे. सक्रिय रुग्णसंख्या हि भारतातील वास्तविक रुग्णसंख्या असून सध्या सक्रिय रुग्ण 5,67,730 आहेत म्हणजेच एकूण रुग्णसंख्येच्या 32.43% इतके आहेत आणि हे सर्वजण रूग्णालयात किंवा घरगुती अलगीकरणामध्ये वैद्यकीय देखरेखीखाली आहेत.
प्रभावी प्रतिबंध धोरण, वाढ्त्या चाचण्या आणि प्रमाणित वैद्यकीय व्यवस्थापन मानकांच्या यशस्वी अंमलबजावणीच्या परिणामामुळे रुग्ण बरे होण्याचे प्रमाण सातत्यपूर्ण वाढत आहे आणि मृत्युदर उत्तरोत्तर कमी होत आहे. जागतिक सरासरीच्या तुलनेत भारतात रुग्णांचा मृत्यूदर  2.13% म्हणजे सर्वाधिक कमी असणाऱ्यांमध्ये आहे.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/ आणि @MoHFW_INDIA
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in आणि @CovidIndiaSeva
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdfM.Iyengar/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
स्वदेशी तंत्रज्ञानासाठी संशोधन आणि विकासात परस्पर सहकार्याच्या शक्यतांची चाचपणी करण्यासाठी केंद्रीय मंत्री डॉ. मनसुख मांडविय यांच्या अध्यक्षतेखाली केंद्रीय आरोग्य मंत्रालय, रसायने आणि खते मंत्रालय आणि तंत्रज्ञान विकास मंडळाची बैठक
नवी दिल्ली, 15 फेब्रुवारी 2022
केंद्रीय आरोग्य आणि कुटुंब कल्याण आणि रसायने आणि खते मंत्री डॉ. मनसुख मांडविय यांच्या अध्यक्षतेखाली विज्ञान आणि तंत्रज्ञान विभागांतर्गत कार्यरत तंत्रज्ञान विकास मंडळाच्या बैठकीमध्ये तंत्रज्ञान विकास मंडळ संशोधन आणि विकास उपक्रमांसाठी आरोग्य आणि कुटुंब कल्याण मंत्रालय आणि रसायने आणि खते मंत्रालयादरम्यान परस्पर सहकार्य कसे करू शकते याची रूपरेषा मांडणारे सादरीकरण करण्यात आले.
यावेळी बोलताना डॉ. मनसुख मांडविय म्हणाले, “आत्मनिर्भार भारत या भावनेनुसार संशोधन कार्याला चालना देण्यासाठी आपण एकत्र काम केले पाहिजे. रसायने क्षेत्राव्यतिरिक्त, आपण औषधनिर्मिती आणि आरोग्य क्षेत्रातील क्षेत्र ओळखली पाहिजेत, जिथे परस्पर सहकार्याने स्वदेशी तंत्रज्ञानाचा विकास आणि अवलंब करता येईल.
मंडळाच्या कामकाजाचा विस्तार आणि ते अधिक प्रभावी करण्याच्या गरजेवर भर देत डॉ. मनसुख मांडविय यांनी तंत्रज्ञान विकास मंडळाला भारतातील सर्व औद्योगिक समूहांपर्यंत पोहोचण्याची आणि लहान आणि मोठ्या उद्योजकांमध्ये जागरूकता निर्माण करण्याची सूचना केली. ते म्हणाले की, “तंत्रज्ञान विकास मंडळ त्यांना त्यांचे नाविन्यपूर्ण स्वदेशी तंत्रज्ञान विकसित करण्यात कशी मदत करू शकते याबद्दल आपण त्यांना माहिती देऊन शिक्षित केले पाहिजे. याचे सकारात्मक परिणाम दिसून येतील आणि पंतप्रधान नरेंद्र मोदी यांच्या 'आत्मनिर्भर भारत' संकल्पनेला साकार करण्यासाठी याची देशाला मदत होईल.
या बैठकीत, आरोग्य आणि कुटुंब कल्याण मंत्रालय आणि रसायने आणि खते मंत्रालयाशी संबंधित संशोधन आणि विकास कामांना चालना देण्यासाठी दोन्ही मंत्रालयांचे विविध विभाग, तंत्रज्ञान विकास मंडळ आणि इतर संबंधितांबरोबर नियमित बैठका घेतील, असा निर्णयही बैठकीत घेण्यात आला.
तंत्रज्ञान विकास मंडळाविषयी:
भारत सरकारच्या विज्ञान आणि तंत्रज्ञान मंत्रालयाच्या अंतर्गत 1996 मध्ये स्वदेशी तंत्रज्ञानाचा विकास आणि व्यापारीकरण तसेच आयात तंत्रज्ञानाचा अवलंब करण्याच्या प्रक्रियेला प्रोत्साहन देण्याच्या उद्देशाने तंत्रज्ञान विकास मंडळाची स्थापना करण्यात आली. तंत्रज्ञान विकास मंडळ या उपक्रमांसाठी तांत्रिक आणि आर्थिक सहाय्य प्रदान करते.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 345
विज्ञान आणि तंत्रज्ञान मंत्रालय
भारत-अमेरिका लस कृती कार्यक्रमाच्या संयुक्त कार्यगटाच्या 34 व्या बैठकीसाठी जैवतंत्रज्ञान विभाग सचिवांच्या नेतृत्वाखाली भारतीय शिष्टमंडळाने 11 आणि 12 ऑक्टोबर 2022 रोजी अमेरिकेतील राष्ट्रीय आरोग्य संस्थेला दिली भेट
अॉक्टोबर 13,2022
जैवतंत्रज्ञान विभाग , नॅशनल इन्स्टिट्यूट ऑफ ऍलर्जी अँड इन्फेक्शियस डिसीजेस , राष्ट्रीय आरोग्य संस्था , अमेरिका यांच्यासोबत भारत-अमेरीका लस कृती कार्यक्रम  म्हणून ओळखला जाणारा एक केंद्रित द्विपक्षीय सहयोगी कार्यक्रम जुलै 1987 पासून संयुक्तपणे राबवला जात आहे. माननीय विज्ञान आणि तंत्रज्ञान मंत्री तसेच परराष्ट्र व्यवहार मंत्रालयाच्या अनुमतीने अमेरिका आणि भारत यांच्यातील विज्ञान आणि तंत्रज्ञान करार लक्षात घेऊन, सध्याचे पाच वर्षांचे व्हिएपी संयुक्त घोषणापत्र 2027 पर्यंत वाढवण्यात आले आहे. .
जैवतंत्रज्ञान विभाग सचिव डॉ. राजेश एस. गोखले, आणि जैवतंत्रज्ञान विभागाच्या वरिष्ठ अधिकार्यांचा समावेश असलेले भारतीय शिष्टमंडळ व्हिएपीच्या संयुक्त कार्य गटाच्या  34 व्या बैठकीसाठी आणि इतर वैज्ञानिक विचारविनिमयासाठी अमेरीका भेटीवर आहेत. जेडब्ल्यूजी, व्हिएपीवर आपली अभ्यासू मते प्रदान करते. यात भारत आणि अमेरिकेतील तज्ञ आणि धोरणकर्तांचाही समावेश आहे. याचे सह-अध्यक्षपद भारताकडून जैवतंत्रज्ञान सचिवांनी भूषवले.
मेरीलँड येथील बेथेस्डा एनआयएच प्रांगणात 11 आणि 12 ऑक्टोबर 2022 रोजी ही बैठक आयोजित केली होती. बैठकीदरम्यान, भारत-अमेरीका व्हिएपीच्या संयुक्त घोषणापत्रावर डॉ. राजेश एस. गोखले आणि एनआयएआयडीचे संचालक डॉ. अँथनी फौसी यांनी स्वाक्षरी केली आहे. अमेरिकेतील भारतीय राजदूतांच्या उपस्थितीत, कार्यक्रमास 2027 पर्यंत पाच वर्षांच्या मुदतवाढ देण्यात आली.
यावेळी माजी राष्ट्रीय प्राध्यापक
दिवंगत प्रा. व्ही. रामलिंगस्वामी, आणि जेडब्ल्यूजी व्हिएपीचे माजी अध्यक्ष दिवंगत प्रा. फ्रेड रॉबिन्स यांच्या स्मरणार्थ ‘रामा-रॉबिन्स व्याख्यान’ अमेरिकेने आयोजित केले होते. उभय देशांमधील वैज्ञानिक, आरोग्य विज्ञान क्षेत्रासंदर्भात दिग्गजांनी यात भाग घेतला. 'महामारी बाबतची तयारी आणि कोविड-19 पासून शिकलेले धडे' या विषयावर यंदा डॉ. फौसी यांनी 'रामा-रॉबिन्स व्याख्यान' दिले. डीबीटीचे सचिवांचेही यावेळी भाषण झाले.
निती आयोग
आणखी 3000 अटल टिंकरिंग प्रयोगशाळांची घोषणा
(नवी दिल्ली, 12 जून 2018
नीती आयोगाच्या अटल इनोव्हेशन मिशन अंतर्गत अटल टिंकरिंग प्रयोगशाळा निर्माण करण्यासाठी आणखी 3000 शाळांची निवड करण्यात आली आहे. यामुळे अटल टिंकरिंग प्रयोगशाळा असणाऱ्या शाळांची संख्या 5,441 होणार आहे. निवड झालेल्या शाळांना या अटल टिंकरिंग प्रयोगशाळांची निर्मिती करण्यासाठी पाच वर्षांकरिता 20 लाख रुपयांचे अनुदान देण्यात येणार आहे. देशभरातल्या माध्यमिक शाळांतल्या विद्यार्थ्यांमध्ये कल्पकता आणि उद्योजकतेची जोपासना व्हावी हा या प्रयोगशाळांमागचा उद्देश आहे. लवकरच देशातल्या प्रत्येक जिल्ह्यात अटल टिंकरिंग प्रयोगशाळा उभारण्यात येणार आहेत. यामुळे कल्पकता, नवनवे शोध यासाठी पोषक वातावरण निर्माण होऊन तंत्रविषयक कल्पकतेमध्ये परिवर्तन घडणे सुलभ होणार आहे.
आणखी 3000 शाळांपर्यंत अटल टिंकरिंग प्रयोगशाळांचा विस्तार करण्यात येणार असल्यामुळे भारताच्या युवावर्गाला थ्रीडी प्रिंटींग, रोबोटिक्स, मायक्रोप्रोसेसर यासारख्या तंत्रज्ञानाचा परिचय सुलभ होईल असे अटल इनोव्हेशन मिशनचे व्यवस्थापकीय संचालक रामनाथन रामानन यांनी सांगितले. दैनंदिन जीवनातल्या स्थानिक समस्यांवर उपाय शोधण्यासाठीचे केंद्र म्हणून या अटल टिंकरिंग प्रयोगशाळा काम करणार आहेत.
N.Sapre/N.Chitale/P.Kor
माहिती आणि प्रसारण मंत्रालय
आयसीसी  महिला विश्वचषकाचे आकाशवाणीवर थेट प्रसारण
नवी दिल्ली, 8 मार्च 2022
आपण आज आंतरराष्ट्रीय महिला दिन साजरा करत असताना, आपल्या भारतीय महिला क्रिकेट संघाने या स्पर्धेतील पदार्पणाच्या सामन्यात पाकिस्तानला पराभूत करून, आयसीसी 2022 महिला क्रिकेट विश्वचषक स्पर्धेचे विजेते बनण्याच्या दिशेने कूच केली आहे. आपल्या महिला क्रिकेट संघाची ही अभिमानास्पद घोडदौड तुमच्यापर्यंत पोहोचवण्यासाठी, महिनाभर चालणाऱ्या या स्पर्धेचे थेट प्रसारण आकाशवाणीवर समालोचनाच्या माध्यमातून प्रसार भारती करत आहे.
या महिन्याच्या सुरुवातीला सुरू झालेल्या आयसीसी महिला क्रिकेट विश्वचषक 2022 चे समालोचन आकाशवाणीद्वारे त्यांच्या देशभरातील सर्व प्राथमिक वाहिन्या, एआयआर एफएम रेनबो नेटवर्क, डीआरएम आणि डीटीएच वाहिन्यांवर प्रसारित केले जात आहे.
प्रसारण अधिक रंजक आणि आकर्षक बनवण्यासाठी, आकाशवाणीद्वारे विशेष स्टुडिओ आधारित कार्यक्रम सादर केले जातील. यात तज्ञ मंडळी विविध स्तरांवरील स्पर्धेतील सर्व घडामोडींवर आपली मते आणि भूमिका मांडतील. हे कार्यक्रम संवादात्मक आणि द्विभाषिक – हिंदी आणि इंग्रजी असतील.
दर्शकांना आकाशवाणीवर खिळवून ठेवण्यासाठी, हे अभ्यासपूर्ण कार्यक्रम सामने सुरू होण्यापूर्वी, विश्रांती दरम्यान आणि सामन्यानंतर प्रसारित केले जातील. आमच्या डिजिटल प्रेक्षकांसाठी, हे कार्यक्रम प्रसार भारती स्पोर्ट्स यूट्यूब वाहिनीवर देखील उपलब्ध असतील - https://www.youtube.com/c/PrasarBharatiSports
प्रसारण सर्वसमावेशक बनवण्यासाठी, देशभरातील आकाशवाणी केन्द्रांद्वारे क्रिकेट सामन्यांच्या ताज्या घडामोडींची दर तासाची माहिती संबंधित प्रादेशिक भाषांमध्ये प्रसारित केली जाईल.
स्पर्धेच्या प्रसारणा संबंधित सर्व ताज्या माहितीसाठी, ऑल इंडिया रेडिओ स्पोर्ट्स @akashvanisports आणि दूरदर्शन स्पोर्ट्स @ddsportschannel च्या ट्विटर हँडलवर संपर्कात रहा.
तुम्ही या एफएम रेन्बो वाहिनीवर क्रिकेट समालोचनाचे थेट प्रसारण ऐकू शकता:
या डीआरएम वाहिन्यांवरही क्रिकेट समालोचनाचे थेट प्रसारण उपलब्ध असेल:S.Thakur/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
नागरी उड्डाण मंत्रालय
कोविड – 19 वर मात करण्यासाठी सार्वजनिक आणि खाजगी विमान कंपन्या तसेच संबधित संस्थांचे अथक प्रयत्न सुरूच
योग्य सुरक्षा उपाययोजनांसह वैद्यकीय माल वितरीत
नवी दिल्ली, 9 एप्रिल 2020
कोविड – 19 लॉकडाऊन कालवधी दरम्यान, संपूर्ण देशभर आयसीएमआर, एचएलएल आणि इतर कंपन्यांच्या आवश्यक मालासह आवश्यक वैद्यकीय माल निरंतर वितरीत केला जात आहे. एअर इंडिया, आयएएफ, पवनहंस, इंडिगो आणि ब्ल्यू डार्ट यासारख्या देशातील सार्वजनिक आणि खाजगी विमान कंपन्यांनी 8 एप्रिल 2020 रोजी श्रीनगर, कोलकत्ता, चेन्नई, बंगळूरू, भुवनेश्वर आणि देशातील इतर भागांमध्ये औषधे, आयसीएमआर माल, एचएलएल माल आणि इतर अत्यावश्यक वस्तूंचा पुरवठा केला. देशभरातील लोकांना आवश्यक वैद्यकीय पुरवठा करण्याच्या एकत्रित हेतूची पूर्तता करण्याच्या उद्देशाने नागरी उड्डयन मंत्रालय आरोग्य मंत्रालय, वस्त्रोद्योग मंत्रालय, टपाल विभाग इत्यादींच्या मालवाहतुकीसाठी समन्वय साधत आहे. याव्यतिरिक्त माल संकलनापासून ते वाहतुकीच्या संपूर्ण प्रक्रियेमध्ये इच्छित स्थळी माल वितरीत करेपर्यंत प्रत्येक टप्प्यावर सुरक्षेच्या शिष्टाचारांचे काटेकोरपणे पालन केले जाते.
कोविड – 19 लॉकडाऊन दरम्यान लाईफलाईन उडाण सेवेद्वारे सुमारे 248 टन मालवाहतूक करण्यात आली आहे. आतापर्यंत लाईफलाईन उडाण अंतर्गत 167 विमानांनी 1,50,006 किलोमीटर अंतरावर उड्डाणे करण्यात आली आहेत
|
|
S.No.
|
|
Date
|
|
Air India
|
|
Alliance
|
|
IAF
|
|
Indigo
|
|
SpiceJet
|
|
Total flights operated
|
|
1
|
|
26.3.2020
|
|
02
|
|
--
|
|
-
|
|
-
|
|
02
|
|
04
|
|
2
|
|
27.3.2020
|
|
04
|
|
09
|
|
01
|
|
-
|
|
--
|
|
14
|
|
3
|
|
28.3.2020
|
|
04
|
|
08
|
|
-
|
|
06
|
|
--
|
|
18
|
|
4
|
|
29.3.2020
|
|
04
|
|
10
|
|
06
|
|
--
|
|
--
|
|
20
|
|
5
|
|
30.3.2020
|
|
04
|
|
-
|
|
03
|
|
--
|
|
--
|
|
07
|
|
6
|
|
31.3.2020
|
|
09
|
|
02
|
|
01
|
|
|
|
--
|
|
12
|
|
7
|
|
01.4.2020
|
|
03
|
|
03
|
|
04
|
|
--
|
|
-
|
|
10
|
|
8
|
|
02.4.2020
|
|
04
|
|
05
|
|
03
|
|
--
|
|
--
|
|
12
|
|
9
|
|
03.4.2020
|
|
08
|
|
--
|
|
02
|
|
--
|
|
--
|
|
10
|
|
10
|
|
04.4.2020
|
|
04
|
|
03
|
|
02
|
|
--
|
|
--
|
|
09
|
|
11
|
|
05.4.2020
|
|
--
|
|
--
|
|
16
|
|
--
|
|
--
|
|
16
|
|
12
|
|
06.4.2020
|
|
03
|
|
04
|
|
13
|
|
--
|
|
--
|
|
20
|
|
13
|
|
07.4.2020
|
|
04
|
|
02
|
|
03
|
|
--
|
|
--
|
|
09
|
|
14
|
|
08.4.2020
|
|
03
|
|
--
|
|
03
|
|
|
|
|
|
06
|
|
|
|
Total Flights
|
|
56
|
|
46
|
|
57
|
|
06
|
|
02
|
|
167
एअर इंडिया आणि आयएएफने प्रामुख्याने जम्मू-काश्मीर, लडाख, ईशान्य भारत आणि इतर बेटांसाठी मालवाहतूक करण्यासाठी सहकार्य केले आहे.
8 एप्रिल 2020 रोजी एअर इंडियाने कोलंबोला 3.76 टन माल वितरीत केला. आवश्यकतेनुसार गंभीर वैद्यकीय उपकरणांच्या आयातीसाठी एअर इंडिया अन्य देशांमध्ये नियोजित समर्पित मालवाहू उड्डाणे करणार आहे.
देशांतर्गत मालवाहतूकदार; ब्ल्यू डार्ट, स्पाइसजेट आणि इंडिगो व्यावसायिक आधारावर मालवाहू उड्डाणे चालवित आहेत. स्पाईसजेटने 24 मार्च ते 8 एप्रिल 2020 पर्यंत 2,99,775 किलोमीटर हवाई अंतर पार करुन 1805.6 टन मालवाहतूक केली. यापैकी 61 आंतरराष्ट्रीय मालवाहतूक उड्डाणे होती. ब्ल्यू डार्टने 70 देशांतर्गत मालवाहतूक उड्डाणे केली असून 67,273 किलोमीटरचा हवाई प्रवास केला आहे आणि 25 मार्च ते 8 एप्रिल 2020 पर्यंत 1,075 टन मालवाहतूक केली आहे.
इंडिगोने देखील 3 ते 8 एप्रिल 2020 दरम्यान 15 मालवाहतूक उड्डाणे करत 12,206 किलोमीटरचा हवाई प्रवास करून 4.37 टन मालवाहतूक केली आहे.
B.Gokhale/S.Mhatre/P.Malandkar
(
पेट्रोलियम आणि नैसर्गिक वायू मंत्रालय
इंडियन ऑइल, भारत पेट्रोलियम कॉर्पोरेशन लिमिटेड आणि हिंदुस्तान पेट्रोलियम कॉर्पोरेशन लिमिटेडची मॉडेल रिटेल आउटलेट योजना सुरु
नवी दिल्ली, 27 नोव्हेंबर 2021
इंडियन ऑइल, भारत पेट्रोलियम कॉर्पोरेशन लिमिटेड आणि हिंदुस्तान पेट्रोलियम कॉर्पोरेशन लिमिटेड यांनी मॉडेल रिटेल आउटलेट योजना आणि Darpan@petrolpump नावाचा डिजिटल ग्राहक प्रतिसाद कार्यक्रम सुरू करण्याची घोषणा केली आहे. दररोज 6 कोटी ग्राहकांना सेवा पुरवणाऱ्या सार्वजनिक क्षेत्रातील तीन तेल कंपन्या त्यांच्या नेटवर्कवर सेवा मानके आणि सुविधा वाढवण्यासाठी मॉडेल रिटेल आउटलेट सुरू करण्यासाठी एकत्र आल्या आहेत.
या उपक्रमाचे उद्घाटन पेट्रोलियम आणि नैसर्गिक वायू आणि गृहनिर्माण आणि शहरी व्यवहार मंत्री हरदीप सिंग पुरी यांच्या हस्ते करण्यात आले. पेट्रोलियम आणि नैसर्गिक वायू आणि कामगार आणि रोजगार राज्यमंत्री रामेश्वर तेली आणि सचिव तरुण कपूर हे यावेळी उपस्थित होते.
झपाट्याने बदलणाऱ्या ग्राहक सवयी आणि रिटेल आउटलेटमध्ये ग्राहकांना उत्तम सुविधा देण्याच्या दृष्टीने तेल विपणन कंपन्यांनी या उपक्रमांची सुरुवात केली आहे.
या योजनेमध्ये देशातील 70,000 पेक्षा जास्त रिटेल आउटलेट्सवर 5 स्तरीय मूल्यमापन प्रक्रिया समाविष्ट आहे. यात स्वच्छ स्वच्छतागृहे, ग्राहक केंद्रित नाविन्यपूर्ण सुविधा पुरवल्या जातील. रिटेल आउटलेट्स डिजिटल इंडियाच्या अत्यावश्यकतेच्या अनुषंगाने विक्रीची कामगिरी, देण्यात येणाऱ्या सुविधा आणि विक्री करताना डिजिटल व्यवहारांची टक्केवारी यावर आधारित 4 श्रेणींमध्ये विभागले आहेत .
उत्कृष्ट कामगिरी करणाऱ्यांना पेट्रोलियम आणि नैसर्गिक वायू मंत्रालयाकडून “श्रेष्ठ” आणि “उत्तम” पुरस्कार आणि संबंधित तेल कंपन्यांकडून “राज्य प्रथम” पुरस्कार प्रदान केले जातील. डिजिटल ग्राहक प्रतिसाद कार्यक्रम darpan@petrolpump हा एक अनोखा, वास्तविक कार्यक्रम देखील सुरू करण्यात आला असून ग्राहकांना त्यांचे मौल्यवान अभिप्राय देण्यासाठी प्रोत्साहित केले जाईल ज्यामुळे रिटेल आउटलेट्सवर सेवा उंचावण्यास खूप मदत होईल.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
आरोग्य आणि कुटुंब कल्याण मंत्रालय
कोविड-19 प्रवासासंदर्भात अतिरिक्त सूचना
नवी दिल्ली, 5 मार्च 2020
सध्या लागू असलेल्या व्हिसा निर्बंधांव्यतिरिक्त इटली किंवा कोरियाहून भारतात परतणाऱ्या प्रवाशांनी त्या देशांमधील अधिकृत प्रयोगशाळांकडून कोविड-19 ची तपासणी करुन कोरोना बाधित नसल्याचे प्रमाणपत्र घेऊन येणे आवश्यक आहे. येत्या 10 मार्चपासून याची अंमलबजावणी होईल. कोविड-19 चा प्रादुर्भाव कमी होईपर्यंत ही तात्पुरती उपाययोजना करण्यात आली आहे.
M.Chopade/S.Kane/P.Malandkar
(Visitor Counter : 141
पर्यावरण, वन एवं जलवायु परिवर्तन मंत्रालय
जम्मू आणि काश्मीर, लडाख या केंद्रशासित प्रदेशांच्या निर्मितीमुळे नव्या अध्यायाची सुरुवात- प्रकाश जावडेकर
नवी दिल्ली, 31 ऑक्टोबर 2019
केंद्रीय पर्यावरण, वन आणि हवामान बदल, माहिती आणि प्रसारण मंत्री प्रकाश जावडेकर यांनी आज नवी दिल्लीत सरदार वल्लभभाई पटेल यांच्या जयंतीनिमित्त पुष्पांजली अर्पण केली.
565 संस्थानं भारतात विलीन करण्याच्या सरदार पटेल यांच्या योगदानाचे जावडेकर यांनी स्मरण केले. कलम 370 हटवण्याचा ऐतिहासिक निर्णय लोकसभा आणि राज्यसभेने नुकताच घेतला. जम्मू आणि काश्मीर, लडाख हे केंद्रशासित प्रदेश आजपासून अस्तित्वात आले असून नव्या अध्यायाची ही सुरुवात असल्याचे ते म्हणाले.
जावडेकर यांनी उपस्थितांना एकतेची शपथ दिली.
B.Gokhale/N.Chitale/P.Malandkar
(Visitor Counter : 60
पंतप्रधान कार्यालय
आंबेडकर जयंतीला पंतप्रधानांचा छत्तीसगड दौरा, आयुषमान भारत योजनेच्या शुभारंभप्रसंगी आरोग्य आणि कल्याण केंद्राचे उद्घाटन
(नवी दिल्ली, 13 एप्रिल 2018
आंबेडकर जयंती निमित्त पंतप्रधान नरेंद्र मोदी उद्या छत्तीसगडमधील बिजापूरच्या महत्त्वाकांक्षी जिल्ह्याला भेट देणार आहेत.
‘आयुषमान भारत’ या केंद्र सरकारच्या महत्त्वाकांक्षी योजनेच्या शुभारंभप्रसंगी पंतप्रधान आरोग्य आणि कल्याण केंद्राचे उद्घाटन करणार आहेत.
पंतप्रधान, बिजापूर जिल्ह्यातील जांगला विकास हबला भेट देणार आहेत. या एका तासाच्या भेटीत ते अनेक लोकांशी संवाद साधतील आणि अनेक विकास उपक्रमांची थोडक्यात माहिती देतील.
आरोग्य आणि कल्याण केंद्राच्या उद्घाटन सोहळ्यात ते ‘आशा’ कार्यकर्त्यांशी संवाद साधणार आहेत. ते पोषण अभियानाच्या मॉडेल अंगणवाडी केंद्राला भेट देतील आणि तिथे अंगणवाडी कार्यकर्त्यांशी आणि या अंगणवाडीचा लाभ घेणाऱ्या मुलांशी गप्पा मारतील. मुद्रा योजेनेअंतर्गत, लाभार्थ्यांची निवड करण्यासाठी जांगला येथे बँकेच्या शाखेचे उद्घाटन करणार आहेत आणि मुद्रा योजनेअंतर्गत निवड झालेल्या लाभार्थ्यांना कर्ज मंजुरी पत्राचे वाटप करणार आहेत. ते ग्रामीण बीपीओ कर्मचाऱ्यांशी देखील संवाद साधणार आहेत. यानंतर ते जनसभेच्या ठिकाणी पोहोचतील.
आदिवासी समाजाच्या सशक्तीकरणाच्या उद्शाने तयार केलेल्या जन धन योजनेचे उद्घाटन करणार आहेत. या योजनेअंतर्गत, किमान आधारभूत मूल्याच्या सहाय्याने छोट्या वन उत्पादनांच्या विपणनासाठी एक यंत्रणा उभारण्यात येणार आहे.
पंतप्रधान व्हिडिओ कॉन्फरन्सिंगच्या माध्यमातून भानू प्रताप शूर-गुदूम रेल्वे मार्गाचे लोकार्पण करतील. ते बिजापूर रुग्णालयात डायलिसिस केंद्राचे उद्घाटन देखील करणार आहेत.
नक्षलग्रस्त भागात पंतप्रधान ग्राम सडक योजनेच्या 1988 किलोमीटर लांबीच्या रस्त्याचे, इतर रस्ते जोड प्रकल्प, पाणी पुरवठा योजना तसेच दोन पुलांचे उद्घाटन करणार आहेत. मोदी उद्या जनसमुदायाला संबोधित देखील करणार आहेत.
BG/SM/PK